[dc]રો[/dc]જ સવારે જાગીને ચા સાથે વર્તમાનપત્રની આપણને ટેવ પડી ગઈ છે. પણ આ વર્તમાનપત્રમાં આવતા સમાચારોનું ક્યારેય તમે વિશ્લેષણ કર્યું છે ? મોટા ભાગનાં સમાચારો ગુનાખોરીનાં જ હોય છે ખરું ને ? આ ગુનાખોરીનું પણ ધ્યાનથી નિરીક્ષણ કરીએ તો એમાં યુવાનોની સંડોવણી વધતી જતી દેખાય છે. મહદ અંશે આપણે છાપું વાંચીએ ત્યારે હેડલાઈનથી આગળ વધવાનો આપણને સમય જ હોતો નથી અને હોય તો એ સમાચારો જો આપણને કોઈક રીતે અસર કરતા હોય તો જ. અપહરણ, ખુના-મરકી, ચોરી-ચપાટી, લૂંટ-ફાટ વિગેરે સમાચારોના ઉંડાણમાં આપણે ભાગ્યે જ જઈએ છીએ અને બેધ્યાનપણે પાનાં ફેરવી દઈએ છીએ.